
ΤΕΥΧΟΣ ΔΕΥΤΕΡΟ 


Αρ 


. Φύλλου 1041 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση του Οργανισμού Εσωτερικής Υπη¬ 
ρεσίας Δήμου Καρπενησιού Ν. Ευρυτανίας. 

2 

Υπερωρίες μονίμου προσωπικού δακοκτονίας 
έτους 2018 της Διεύθυνσης Αγροτικής Οικονομί¬ 
ας και Κτηνιατρικής της Π.Ε. Σάμου. 

3 

Έγκριση υπερωριακής απασχόλησης υπαλλήλων 
του Δήμου Σάμου για το έτος 2018. 

4 

Τροποποίηση της υπ' αριθμ. 2/2018 απόφασης 
του Δημάρχου Χίου (Β' 506). 

5 

Καθορισμός γνωστικού αντικειμένου, υπηρετού- 
ντος μέλους ΕΔΙΠ του Τμήματος Πληροφορικής 
του Αριστοτελείου Πανεπιστημίου Θεσσαλονί¬ 
κης. 

6 

Κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίαςτου Αριστοτελείου Πανεπιστημίου 
Θεσσαλονίκης. 

7 

Κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίαςτου Αριστοτελείου Πανεπιστημίου 
Θεσσαλονίκης. 

8 

Κατανομή δύο (2) κενών οργανικών θέσεων 
Ε.Τ.Ε.Π., ΠΕ κατηγορίας του Αριστοτελείου Πανε¬ 
πιστημίου Θεσσαλονίκης. 

9 

Μετονομασία του «Εργαστηρίου Ελέγχου Βιομη¬ 
χανικών Συστημάτων» της Σχολής Μηχανικών 
Παραγωγής και Διοίκησης του Πολυτεχνείου 
Κρήτης σε «Εργαστήριο Βιομηχανικών, Ενεργει¬ 
ακών και Περιβαλλοντικών Συστημάτων» και με 
αγγλικό τίτλο ως εξής: «Ιηάυ$ΐΝ3ΐ, Εησι-ςγ 3πά 
ΕηνίΐΌηιηθηΐΒΐ 5γ5ΐθΐτΐ5 ίδόοΓΒΐΟΓγ, ΙΕΕ51». 


ΑΠΟΦΑΣΕΙΣ 

Αριθμ. 1636/35481 (1) 

Τροποποίηση του Οργανισμού Εσωτερικής Υπη¬ 
ρεσίας Δήμου Καρπενησιού Ν. Ευρυτανίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87) και ιδίως των άρθρων 1 [παρ. 1, 2 
(περ. 13 Α1)], 6,63 και 280. 

β) Του ν. 3584/2007 «Κώδικας Κατάστασης Δημοτι¬ 
κών και Κοινοτικών Υπαλλήλων» (Α' 143) και ιδίως του 
άρθρου 10. 

γ) Του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α' 131) και ιδίως 
της παραγράφου 2, περίπτωση θ του άρθρου 5 και της 
παραγράφου 2, περίπτωση β του άρθρου 7. 

δ) Τ ου π.δ/τος 138/2010 «Οργανισμός της Αποκεντρω¬ 
μένης Διοίκησης Θεσσαλίας - Στερεάς Ελλάδας» (Α'231) 
και ιδίως της παραγράφου 4, περίπτωση γγ του άρθρου 8. 

ε) Της αριθμ. οικ. 6983/85785/01.06.2017 απόφασης 
του Συντονιστή Αποκεντρωμένης Διοίκησης Θεσσαλίας 
- Στερεάς Ελλάδας «Παροχή εξουσιοδότησης υπογρα¬ 
φής πράξεων και εγγράφων «Με εντολή Συντονιστή» 
του Συντονιστή Αποκεντρωμένης Διοίκησης Θεσσαλί¬ 
ας - Στερεάς Ελλάδας (Α.Δ.Θ.Σ.Ε.) στον Προϊστάμενο ή 
στην Προϊσταμένη της Γενικής Διευθύνσεως Εσωτερικής 
Λειτουργίας και στους Προϊσταμένους ή στις Προϊστα- 
μένες Διευθύνσεων και Τμημάτων της ανωτέρω Γενικής 
Διευθύνσεως» (Β' 2002) και κυρίως της παραγράφου Γ, 
περίπτωση 4, του άρθρου 8. 

2. Τον Οργανισμό Εσωτερικής Υπηρεσίας του Δή¬ 
μου Καρπενησιού (ΦΕΚ 2214/Β'/14.10.2015, διόρ¬ 
θωση σφάλματος ΦΕΚ 2335/Β730.10.2015 και ΦΕΚ 
2186/Β727.06.2017). 

3. Τις 1313/23.01.2018 και 17605/21.11.2017 βεβαιώ¬ 
σεις του Δήμου Καρπενησιού. 

4. Την 6/2017 (πρακτικό 6/21.11.2017) απόφαση της 
Εκτελεστικής Επιτροπής του Δήμου Καρπενησιού. 

5. Την 2/2018 (πρακτικό 1/23.01.2018) γνωμοδότη¬ 
ση του Υπηρεσιακού Συμβουλίου Υπαλλήλων Ο.Τ.Α. Ν. 
Ευρυτανίας και την 413/2017 (πρακτικό 17/23.11.2017) 
απόφαση του Δημοτικού Συμβουλίου Δήμου Καρπενη¬ 
σιού. 

6. Την 3252/07.03.2018 βεβαίωση του Οικονομικού 
Τμήματος του Δήμου Καρπενησιού, σύμφωνα με την 
οποία με την 413/2017 απόφαση του Δημοτικού Συμ¬ 
βουλίου δεν προκαλείται δαπάνη στον προϋπολογισμό 
του Δήμου Καρπενησιού, για το έτος 2018. Πιθανή δα¬ 
πάνη για τα επόμενα έτη θα προβλέπεται στους αντί¬ 
στοιχους προϋπολογισμούς. 

7. Τα λοιπά στοιχεία του φακέλου, αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας του Δήμου Καρπενησιού, ως εξής: 

Α. Ενσωμάτωση του καταργηθέντος ΝΠΔΔ «ΜΟΥ¬ 
ΣΕΙΟ ΚΟΡΥΣΧΑΔΩΝ» στον ΟΕΥτου Δήμου Καρπενησιού 
Στην ΕΝΟΤΗΤΑ Ε: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, 
ΠΑΙΔΕΙΑΣ, ΑΘΛΗΤΙΣΜΟΥ ΚΑΙ ΠΟΛΙΤΙΣΜΟΥ 

Άρθρο 14 

Αρμοδιότητες Διεύθυνσης Κοινωνικών 
Υπηρεσιών, Παιδείας, Αθλητισμού και 
Πολιτισμού 

ΑρμοδιότητεςΤμήματος Πολιτισμού και 
Παιδείας, Αρμοδιότητες Γραφείου Μουσείων, 
Μνημείων και Πολιτισμού 
(ΦΕΚ 2214/Β/2015 σελ. 25797) 

1. Αναδιατυπώνεται η παρ. 9 «Έχει ως αρμοδιότητα 
την εποπτεία των μουσείων του Δήμου (Μουσείο Καρ¬ 
πενησιού, Μουσείο Βουνού) που θα λειτουργούν πλέον 
ως παραρτήματα του συγκεκριμένου γραφείου» ως εξής: 

Παρ. 9 «Έχει ως αρμοδιότητα την εποπτεία των μουσείων 
του Δήμου (Μουσείο Καρπενησιού, Μουσείο Βουνού, Μου¬ 
σείο Εθνικής Αντίστασης Κορυσχάδων) που θα λειτουρ¬ 
γούν πλέον ως παραρτήματα του συγκεκριμένου γραφείου. 
Ειδικότερα οι αρμοδιότητες του παραρτήματος Μουσείο 
Εθνικής Αντίστασης Κορυσχάδων είναι οι κάτωθι: 

α) Η διάσωση, η προβολή και η έκθεση ντοκουμέντων, 
φωτογραφιών, βιβλίων και γενικά έντυπου υλικού που 
αναφέρονται στην Ιστορία του Εθνικού Συμβουλίου και 
γενικά στην Εθνική Αντίσταση 1941-1944. Ο συνεχής 
εμπλουτισμός των σχετικών εκθεμάτων και συλλογών, 
η επικοινωνία και ανταλλαγή εμπειρίας, τεχνογνωσίας, 
ανταλλαγών και διοργανώσεων με άλλα Μουσεία του 
είδους του. 

β) Η έκδοση βιβλίων, λευκωμάτων και εντύπων. Η έκ¬ 
δοση σύγχρονων υλικών πληροφόρησης και προβολής 
(νίάθο, εά γογπ, ντοκιμαντέρ, ταινιών κ.α.). 

γ) Η διοργάνωση συνεδρίων, σεμιναρίων και ημερίδων 


για την Εθνική Αντίσταση γενικού ενδιαφέροντος και 
άλλα θέματα (πολιτιστικού, λαογραφικού, οικολογικού 
κ.α.). 

Για την στέγαση του Μουσείου Εθνικής Αντίστασης 
Κορυσχάδων διατίθεται το οίκημα του Ιστορικού Δημο¬ 
τικού Σχολείου, το οποίο έχει χαρακτηρισθεί ως ιστορικό 
διατηρητέο μνημείο με την αριθμ. Γ/3721/80664/1983 
απόφαση της Υπουργού Πολιτισμού και Επιστημών (ΦΕΚ 
154/Β71983), επειδή στο κτίριο αυτό συνήλθε στις 14 
Μάη του 1944 το πρώτο Εθνικό Συμβούλιο της απελευ¬ 
θερωμένης Ελλάδας, όπου έλαβαν μέρος εκλεγμένοι 
αντιπρόσωποι απ' όλη την Ελλάδα και δημιούργησαν 
την Πολιτική Επιτροπή Εθνικής Απελευθέρωσης.». 

2. Επαναριθμούνται ορθώς οι αρμοδιότητες του γρα¬ 
φείου μετά την τροποποιημένη παρ. 9 ως εξής: «10. Με¬ 
ριμνά σε συνεργασία με το Γραφείο Εθελοντισμού και 
Νεολαίας για την προσέλκυση εθελοντών, την εκπαίδευ¬ 
σή τους και την αξιοποίησή τους στις πολιτιστικές δομές 
και τα Μουσεία του Δήμου. 

11. Μεριμνά για τον συνεχή εμπλουτισμό των συλλο¬ 
γών των Μουσείων, την έκθεση του υλικού και την εν 
γένει εύρυθμη λειτουργία τους. 

12. Σχεδιάζει και υλοποιεί είτε μεμονωμένα, είτε σε συ¬ 
νεργασία με άλλους φορείς και υπηρεσίες (πχ φιλοπρό¬ 
οδους συλλόγους, συλλόγους γονέων και κηδεμόνων, 
εκπαιδευτικών κ.λπ.) εκπαιδευτικά προγράμματα στον 
τομέα των αρμοδιοτήτων του. 

13. Προβαίνει στις απαραίτητες ενέργειες προς τις 
αρμόδιες τεχνικές ή άλλες υπηρεσίες έγκαιρα, ώστε τυ¬ 
χόν εργασίες συντήρησης των χώρων αρμοδιότητας να 
προγραμματίζονται και να υλοποιούνται. 

14. Τηρεί τα βιβλία: 

• Παρουσίας προσωπικού 

• Επισκεπτών 

• Αναλώσιμου υλικού 

• Μη αναλώσιμου υλικού 

• Κατάλογο συλλογών. 

15. Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και έχει 
σχέση με τη λειτουργία των πολιτιστικών χώρων και των 
Μουσείων του Δήμου». 

Η παρούσα τροποποίηση δεν προκαλεί δαπάνη σε 
βάρος του προϋπολογισμού του Δήμου Καρπενησιού. 

Β. Αλλαγές θέσεων λόγω μετατάξεων 
1. Άρθρο 27 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

1. Στον πίνακα της παρ. 2 του άρθρου 27 «ΟΡΓΑΝΙΚΕΣ 
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» στη 
στήλη ΑΡΙΘΜΟΣ ΘΕΣΕΩΝ που αντιστοιχεί στον ΚΛΑ¬ 
ΔΟ ΠΕ: «ΠΕ - Μηχανολόγων Μηχανικών» ο αριθμός «1» 
αντικαθίσταται με τον αριθμό «2» μετά την Μετάταξη 
υπαλλήλου με ταυτόχρονη μεταφορά της θέσης που 
κατείχε (ΦΕΚ 225/Γ717.3.2017). Διορθώνεται επίσης, 
ο «ΑΡΙΘΜΟΣ ΘΕΣΕΩΝ» που αντιστοιχεί στο «ΣΥΝΟΛΟ 
ΘΕΣΕΩΝ ΠΕ» από «30» σε «31». 

2. Σύμφωνα με την τροποποίηση του Ο.Ε.Υ. που δη- 
μοσιεύθηκε στο ΦΕΚ 2186/Β/27.6.2017 στον πίνακα 3 

του άρθρου 27 ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ προστίθεται στη στήλη ΚΛΑΔΟΣ 
ΤΕ «ΤΕ Διοικητικού- Λογιστικού» στη στήλη ΑΡΙΘΜΟΣ 
ΘΕΣΕΩΝ προστίθεται ο αριθμός (1) και το ΣΥΝΟΛΟ ΘΕ¬ 
ΣΕΩΝ ΤΕ διορθώνεται από 37 σε 38. 

Θα πρέπει το ΣΥΝΟΛΟ ΘΕΣΕΩΝ ΤΕ να επανελθεί στον 
αριθμό 37 καθώς εν τω μεταξύ υπάλληλος ειδικότητας 
ΤΕ Διοικητικού Λογιστικού μετατάχθηκε στην Αποκε¬ 
ντρωμένη Διοίκηση Πελοποννήσου, Δυτικής Ελλάδας 
και Ιονίου με ταυτόχρονη μεταφορά της θέσης της (ΦΕΚ 
1277/Γ714.12.2016). 

3. Στον πίνακα της παρ. 4 Κατηγορία Δευτεροβάθμι¬ 
ας Εκπαίδευσης στο άρθρο 27 «ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ»; 

• Ο «ΑΡΙΘΜΟΣ ΘΕΣΕΩΝ» που αντιστοιχεί στον κλάδο 
«ΔΕ Εποπτών Καθαριότητας» από «1» γίνεται «2» λόγω 
της μετάταξης υπαλλήλου σε κατηγορία ανώτερης εκ¬ 
παίδευσης με ταυτόχρονη μεταφορά της θέσης που κα¬ 
τείχε στην κατηγορία Υποχρεωτικής Εκπαίδευσης (ΦΕΚ 
1335/Γ731.12.2015). 

• Προστίθεται στη στήλη «ΚΛΑΔΟΣ ΔΕ»; «ΔΕ 35 Τε¬ 
χνιτών Δενδροκηπουρών, Δενδροκόμων» και στην 
αντίστοιχη στήλη «ΑΡΙΘΜΟΣ ΘΕΣΕΩΝ» ο αριθμός «1» 
λόγω της μετάταξης υπαλλήλου σε κατηγορία ανώτερης 
εκπαίδευσης με ταυτόχρονη μεταφορά της θέσης που 
κατείχε (ΦΕΚ 1335/Γ731.12.2015). 

■ Το «ΣΥΝΟΛΟ ΤΩΝ ΘΕΣΕΩΝ» διαμορφώνεται στον 
αριθμό «67» αντί του αριθμού «65». 

4. Στον πίνακα της παρ. 5 Κατηγορία Υποχρεωτικής Εκ¬ 
παίδευσης στο άρθρο 27 «ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ»; 

■ Διορθώνεται το «ΣΥΝΟΛΟ ΘΕΣΕΩΝ ΥΕ» από τον 
αριθμό «23» στον αριθμό «21» λόγω της διαγραφής 
των ΚΛΑΔΩΝ ΥΕ «ΥΕ Επιστατών Καθαριότητας» και «ΥΕ 
Εργατών Κήπων». 

2. Άρθρο 28 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

Στον πίνακα του άρθρου 28 «ΠΡΟΣΩΡΙΝΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» η θέση «ΔΕ 
29-Οδηγών Αυτοκινήτων» διαγράφεται μετά την συντα- 
ξιοδότηση υπαλλήλου ο οποίος κατείχε προσωποπαγή 
θέση. Κατ'επέκταση θα πρέπει να διορθωθεί και το αντί¬ 
στοιχο ΣΥΝΟΛΟ ΘΕΣΕΩΝ από «4» σε «3». 

3. Άρθρο 29 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 

ΑΟΡΙΣΤΟΥ ΧΡΟΝΟΥ 

1. Στον πίνακα της παρ. 1 του άρθρου 29 «ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ» διορθώνεται η ΕΙΔΙΚΟΤΗΤΑ «ΔΕ - ΜΟΥΣΙΚΩΝ» σε 
«ΤΕ - ΜΟΥΣΙΚΩΝ» και στη στήλη ΑΡΙΘΜΟΣ ΘΕΣΕΩΝ 
αντικαθίσταται ο αριθμός «1» από τον αριθμό «2» γιατί: 

• με την αριθμ. 20017/18.12.2015 απόφαση Δημάρχου 
μετατάχθηκε αυτοδίκαια, σε εφαρμογή των διατάξεων 
του άρθρου 26 παρ.8 του ν. 4325/2015, η αρχιμουσικός 
σε κατηγορία Τεχνολογικής Εκπαίδευσης και 

• με την αριθμ. 30181/21.9.2017 απόφαση του Υπουρ¬ 
γού Εσωτερικών (ΦΕΚ 1016/Γ'/13.10.17) μετατάχθηκε 


υπάλληλος με ταυτόχρονη μεταφορά της θέσης που 
κατείχε 

2. Στον πίνακα της παρ. 2 του άρθρου 29 «ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ»; 

• Διαγράφεται η ειδικότητα «ΔΕ - Πρακτικών Μηχανι¬ 
κών» μετά τη συνταξιοδότηση υπαλλήλου που κατείχε 
προσωποπαγή θέση (ΦΕΚ54/Γ726.1.2017). 

• Διορθώνεται ο αριθμός «4» σε «3» της ειδικότητας «ΔΕ 
ΔΙΟΙΚΗΤΙΚΟΥ» μετά τη συνταξιοδότηση υπαλλήλου που 
κατείχε προσωποπαγή θέση (ΦΕΚ 1035/Γ719.10.2017). 

• Διορθώνεται η ειδικότητα «ΥΕ - Καθαριστριών (εκ 
των οποίων 4 μερικής απασχόλησης) σε ειδικότητα 
«ΥΕ - Καθαριστριών» και ο αντίστοιχος αριθμός θέσεων 
από «11» σε «10» λόγω της συνταξιοδότησης υπαλλήλου 
(ΦΕΚ 745/Γ728.7.2015) και της μετατροπής του ωραρίου 
μερικής απασχόλησης σε πλήρη απασχόληση των καθα¬ 
ριστριών (ΦΕΚ 2106/Β77.7.2016). 

• Διορθώνεται ο «ΑΡΙΘΜΟΣ ΘΕΣΕΩΝ» της «ΕΙΔΙΚΟΤΗ¬ 
ΤΑΣ»; «ΥΕ Εργατών Γενικών Καθηκόντων» από «2» σε «1» 
καθώς η μία θέση αφορούσε υπάλληλο ΙΔΟΧ του οποίου 
η θέση καταγράφηκε στον πίνακα της παρ. 1 του άρθρου 
29 (ως ΙΔΑΧ ΥΕ ΒΟΗΘΩΝ ΕΡΓΑΤΩΝ Γ.Κ.). 

• Διορθώνεται το «ΣΥΝΟΛΟ ΘΕΣΕΩΝ» από «33» σε 
«29». 

Γ. Σύσταση θέσεων και τροποποίηση υφιστάμενων 
μετά από εκτίμηση υπηρεσιακών αναγκών 

1. Στο άρθρο 27 «ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ» στον πίνακα της παρ. 4 
Κατηγορία Δευτεροβάθμιας Εκπαίδευσης: 

• Αντικαθίσταται ο Κλάδος ΔΕ Προσχολικής Αγωγής με 
τον Κλάδο ΔΕ Βοηθών Βρεφοκόμων. Από τη μεταβολή 
αυτή δεν προκαλείται επιβάρυνση του προϋπολογισμού 
του Δήμου Καρπενησιού 

• Στον κλάδο ΔΕ Οδηγών Αυτοκινήτων μεταβάλλε¬ 
ται η στήλη ΑΡΙΘΜΟΣ ΘΕΣΕΩΝ από «4» σε «3» με την 
αντίστοιχη τροποποίηση της μίας θέσης από Δημοσίου 
Δικαίου σε ΙΔΑΧ. 

• Σύνολο θέσεων ΔΕ συμπεριλαμβανομένων και των 
μεταβολών λόγω των μετατάξεων που προαναφέρθηκαν 
μεταβάλλεται εκ νέου από «67» σε «66» 

2. Στον πίνακα της παρ. 5 Κατηγορία Υποχρεωτικής Εκ¬ 
παίδευσης στο άρθρο 27 «ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ»: 

• Αντικαθίσταται ο Κλάδος ΥΕ Επιμελητών με τον Κλάδο 
ΥΕ-1 Κλητήρων. Από τη μεταβολή αυτή δεν προκαλείται 
επιβάρυνση του προϋπολογισμού του Δήμου Καρπε¬ 
νησιού. 

3. Στον πίνακα της παρ. 1 του άρθρου 29 «ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ»; 

■ Στη στήλη ΕΙΔΙΚΟΤΗΤΑ προστίθεται μία θέση «ΔΕ 
Οδηγών αυτοκινήτων» και στη στήλη ΑΡΙΘΜΟΣ ΘΕ¬ 
ΣΕΩΝ προστίθεται ο αριθμός «1». στη στήλη ΕΙΔΙΚΟΤΗΤΑ 
προστίθεται μία θέση «ΔΕ ΔΙΟΙΚΗΤΙΚΟΥ» και στη στήλη 
ΑΡΙΘΜΟΣ ΘΕΣΕΩΝ προστίθεται ο αριθμός «1» και. το 
ΣΥΝΟΛΟ ΘΕΣΕΩΝ ΙΔΑΧ να διορθωθεί από «4» σε «7» 
συμπεριλαμβανόμενης και της προηγούμενης μεταβο¬ 
λής (έχει προηγηθεί η τροποποίηση που δημοσιεύθηκε 

στο ΦΕΚ2186/Β727.6.2017 και οι θέσεις ΙΔΑΧ είχαν γίνει 
από «2» «4»). 

Για την παραπάνω θέση ΔΕ ΔΙΟΙΚΗΤΙΚΟΥ η ετήσια 
δαπάνη του Βασικού Μισθού καταληκτικού Κλιμακίου 
είναι: καταληκτικό κλιμάκιο 13- ΒΜ 1578,00 χ 12 μήνες 
χ 2 = 37.872,00. 

Επί πλέον η τροποποίηση γίνεται σε χρόνο που δεν 
διανύεται το τελευταίο εξάμηνο της Δημοτικής Περιόδου 
2014-2019. 

Δ. Στο άρθρο 31 «Προϊστάμενοι Υπηρεσιών» 

Στο άρθρο 31 «Προϊστάμενοι Υπηρεσιών»του ΜΕΡΟΣ 5 
«ΠΡΟΪΣΤΑΜΕΝΟΙ ΥΠΗΡΕΣΙΩΝ»(ΦΕΚ 2335/Β730.10.2015 
- ΔΙΟΡΘΩΣΗ ΣΦΑΛΜΑΤΟΣ) στον αρ.8 του πίνακα «Διεύ¬ 
θυνση Κοινωνικών Υπηρεσιών, Παιδείας, Αθλητισμού και 
Πολιτισμού» προστίθενται οι κλάδοι: ΤΕ-22 ΔΙΟΙΚΗΣΗΣ 
ΜΟΝΑΔΩΝ Τ.Α., ΤΕ- Βρεφονηπιοκόμων, ΠΕ Νηπιαγω¬ 
γών,ΤΕ Νηπιαγωγών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Μαρτίου 2018 

Με εντολή Συντονιστή 

Αποκεντρωμένης Διοίκησης 

Η Αναπληρώτρια Προϊσταμένη Τμήματος 

ΔΗΜΗΤΡΑ ΚΟΤΡΩΤΣΟΥ 


Αριθμ. 1055 _ (2) 

Υπερωρίες μονίμου προσωπικού δακοκτονίας 
έτους 2018 της Διεύθυνσης Αγροτικής Οικονο¬ 
μίας και Κτηνιατρικής της Π.Ε. Σάμου. 

Ο ΑΝΤΙΠΕΡΙΦΕΡΕΙΑΡΧΗΣ 

ΑΓΡΟΤΙΚΗΣ ΠΟΛΙΤΙΚΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη του τις διατάξεις: 

Ι.Τηνπερ. 31 του τομέα Β της παρ. II του άρθρου 186 
του ν. 3852/2010 «Νέα αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης (ΦΕΚ 87/Α/07-06-2010). 

2. Το π.δ. 137/2010 «Οργανισμός της Περιφέρειας Βο¬ 
ρείου Αιγαίου». 

3. Την υπ'αριθμ. 49366/2411/9-10-2014 (ΦΕΚ 627/ 
ΥΟΔΔ) απόφαση Περιφερειάρχη Βορείου Αιγαίου, με την 
οποία ορίζονται Αντιπεριφερειάρχες στην Περιφέρεια 
Βορείου Αιγαίου και οι τομείς ευθύνης τους. 

4. Την υπ'αριθμ. 50541/2456/14-10-2014 (ΦΕΚ 2769/Β') 
απόφαση Περιφερειάρχη Βορείου Αιγαίου, με την οποία 
μεταβιβάζονται οι αρμοδιότητες στους Αντιπεριφερει- 
άρχες Περιφέρειας Βορείου Αιγαίου. 

5. Τις ανάγκες του προγράμματος δακοκτονίας έτους 
2018. 

6. Ότι η διάρκεια των εργασιών δακοκτονίας ορίζε¬ 
ται από 1ης Μαρτίου μέχρι 31 Δεκεμβρίου κάθε χρό¬ 
νου (απόφαση Υπουργών Οικονομίας και Οικονομικών 
-Αγροτικής Ανάπτυξης καιΤροφίμωναρ.πρ. 123877 ΦΕΚ 
775/Β79-6-2005) 

7. Του άρθρου 16 του ν.3205/2003, βάσει των οποίων 
επιτρέπεται η καθιέρωση με αμοιβή εργασίας πέρα από 


τις ώρες της υποχρεωτικής απασχόλησης των υπαλλή¬ 
λων του δημοσίου, των Ν.Π.Δ.Δ. και των Ο.Τ.Α. μόνο για 
την αντιμετώπιση εποχικών, εκτάκτων και επειγουσών 
υπηρεσιακών αναγκών. 

8. Με τις διατάξεις του άρθρου 20 του ν. 4354/2015 
(ΦΕΚ 176/Α716-12-2015) 

9. Την υπ'αριθμ. 516/6-2-2018 απόφαση Αντιπεριφε- 
ρειάρχη Αγροτικής Πολιτικής, για ορισμό υπευθύνων 
δακοκτονίας έτους 2018 (ΑΔΑ: 6ΒΡΑ7ΛΩ-69Ψ). 

10. Την αριθ. 252/2018 απόφαση (αρ. πρακτικού 07) 
της οικονομικής επιτροπής Βορείου Αιγαίου, περί έγκρι¬ 
σης υπερωριακής εργασίας του μόνιμου προσωπικού 
δακοκτονίας της Π.Ε Σάμου (ΑΔΑ: ΩΔ417ΛΩ-64Δ) 

11. Το άρθρο 25 παρ. 7 του ν.2738/1999 (ΦΕΚ 180/ 
Α709-09-1999), αποφασίζουμε: 

Καθορίζουμε: 

1. Για τον δ/ντη / υπεύθυνο προγράμματος δακοκτο¬ 
νίας, τον επόπτη δακοκτονίας, τον λογιστή δακοκτονίας, 
τον γραμματέα δακοκτονίας της Δ/νσης Αγροτικής Οι¬ 
κονομίας και Κτηνιατρικής της Π.Ε. Σάμου, υπερωριακή 
εργασία τις απογευματινές ώρες των εργασίμων ημερών 
με αμοιβή, έως 31-12-2017 ως ακολούθως: 

α) Για τον δ/ντη /υπεύθυνο προγράμματος δακοκτο¬ 
νίας μέχρι 200 ώρες 

β) για τον επόπτη δακοκτονίας μέχρι 200 ώρες 

γ) για τον λογιστή δακοκτονίας μέχρι 200 ώρες 

δ) για τον γραμματέα δακοκτονίας μέχρι 200 ώρες. 

2.0 δ/ντης / υπεύθυνος προγράμματος δακοκτονίας, 
ο επόπτης δακοκτονίας, ο λογιστής δακοκτονίας και ο 
γραμματέας δακοκτονίας, οι οποίοι θα εφαρμόσουν το 
πρόγραμμα δακοκτονίας έτους 2018, είναι υπάλληλοι 
της Δ/νσης Αγροτικής Οικονομίας και Κτηνιατρικής της 
Περιφερειακής Ενότητας Σάμου και έχουν ορισθεί μετην 
υπ' αριθμ. 516/6-02-2018 απόφαση Αντιπεριφερειάρχη 
Αγροτικής Πολιτικής. 

3. Με απόφαση του δ/ντη/ υπευθύνου προγράμματος 
δακοκτονίας Σάμου θα καθορίζονται οι μήνες της ως άνω 
υπερωριακής απασχόλησης με αμοιβή και ο αριθμόςτων 
ωρών κατά μήνα για τον κάθε υπάλληλο ανάλογα με τις 
ανάγκες εφαρμογής του προγράμματος δακοκτονίας. 

4. Η απογευματινή υπερωριακή εργασία θα εκτελείται 
κάθε εργάσιμη ημέρα από ώρα 15:00 έως 22:00. Υπεύθυ¬ 
νος για την παρακολούθηση και τον έλεγχο της πραγμα¬ 
τικής προσφοράς της προαναφερόμενης εργασίας είναι 
ο δ/ντης / υπεύθυνος προγράμματος δακοκτονίας Σά¬ 
μου, στον οποίο ανήκουν οι απασχολούμενοι υπάλληλοι. 

5. Η πληρωμή της υπερωριακής εργασίας θα βαρύνει 
της πιστώσεις του Κ.Α. εξόδων 0511.0001 φορέας 3295 
της Δ/νσης Αγροτικής Οικονομίας και Κτηνιατρικής, 
του προϋπολογισμού της Π.Ε. Σάμου στην ελαιοκομική 
περιοχή της οποίας θα εφαρμοστεί το πρόγραμμα της 
δακοκτονίας. Η συνολική δαπάνη δεν μπορεί να ξεπερνά 
τις πέντε χιλιάδες ευρώ (5.000 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 12 Μαρτίου 2018 
Ο Αντιπεριφερειάρχης Αγροτικής Πολιτικής 
ΚΩΝΣΤΑΝΤΙΝΟΣ ΑΔΑΜΙΔΗΣ 

Αριθμ. απόφ. 450/2018 (3) 

Έγκριση υπερωριακής απασχόλησης υπαλλήλων 
του Δήμου Σάμου για το έτος 2018. 

Ο ΔΗΜΑΡΧΟΣ ΣΑΜΟΥ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν.3852/2010. 

2. Τις διατάξεις των άρθρων 36,48 και 176 του 
ν.3584/2007. 

3. Τις διατάξεις του άρθρου 20 του ν.4354/2015. 

4. Τις διατάξεις του άρθρου 16 του ν.3205/2003. 

5. Την αριθ. οικ.2/1015/ΔΕΠ/15.01.2016 εγκύκλιο του 
Υπουργείου Οικονομικών. 

6. Την αριθ. 61/23-3-2017 απόφαση του Δημοτικού 
Συμβουλίου Δήμου Σάμου όπως εγκρίθηκε με την αριθ. 
23807/24-04-2017 (ΦΕΚ 1475/Β/28- 04-2017, απόφαση 
ασκούντος καθήκοντα Γενικού Γραμματέα Αποκεντρω¬ 
μένης Διοίκησης Αιγαίου με θέμα «Καθιέρωση 24ωρης 
λειτουργίας καθώς και εξαίρεσης της πενθήμερης ερ¬ 
γασίας του Τμήματος Αποκομιδής Απορριμμάτων και 
Ανακυκλώσιμων Υλικών και του Τμήματος Καθαρισμού 
Κοινοχρήστων Χώρων και Πρασίνου της Δ/νσης Καθα¬ 
ριότητας, Ανακύκλωσης και Περιβάλλοντος του Δήμου 
Σάμου». 

7. Την επιτακτική ανάγκη λειτουργίας του Τμήματος 
Αποκομιδής Απορριμμάτων και Ανακυκλώσιμων Υλικών 
και του Τμήματος Καθαρισμού Κοινοχρήστων Χώρων και 
Πρασίνου της Δ/νσης Καθαριότητας, Ανακύκλωσης και 
Περιβάλλοντος του Δήμου Σάμου, πέραν του κανονικού 
ωραρίου εργασίας ή κατά τις Κυριακές και εξαιρέσιμες 
ημέρες,καθώς και τις απογευματινές ώρες για την αντιμε¬ 
τώπιση των πάσης φύσεως απρόβλεπτων, εξαιρετικών, 
εποχιακών και εν γένει εκτάκτων ή επειγουσών υπηρεσι¬ 
ακών αναγκών του Δήμου μας, που δεν είναι δυνατό να 
καλυφθούν από το υπάρχον ολιγάριθμο εργατοτεχνικό 
προσωπικό, μέσα στο ωράριο εργασίας τους και προ- 
κειμένου να μην τεθεί σε κίνδυνο πρωτίστως η δημόσια 
υγεία και το περιβάλλον λόγω υστέρησης στο έργο της 
καθαριότητας, να εξασφαλιστεί ένα λίαν ικανοποιητικό 
επίπεδο καθαριότητας και να εκτελείται το έργο κυρίως 
της αποκομιδής των απορριμμάτων κατά τις ώρες όπου 
θα επιφέρει την μικρότερη δυνατή όχληση. 

8. Τις ιδιαίτερες συνθήκες που αφορούν στην αποκομι¬ 
δή και στον καθαρισμό του Δήμου μας ο οποίος αποτε- 
λείται από πολλούς διάσπαρτους οικισμούς, με στενούς 
δρόμους και δυσκολία βατότητας, καθώς και το γεγονός 
ότι όλα τα απορρίμματα του Δήμου Σάμου μεταφέρονται 
στην μοναδική Ο.Ε.Δ.Α. που βρίσκεται στην Δυτική Σάμο. 

9. Τον αυξημένο όγκο των αστικών απορριμμάτων 
κατά τη θερινή περίοδο καθώς και σε περιόδους εορτών. 

10. Τον αυξη μένο φόρτο που προκαλείται από τις προ- 
σφυγικές ροές. 

11 .Το μειωμένο προσωπικό του Δήμου, καθώς και του 
περιορισμού των προσλήψεων νέων υπαλλήλων. 

12. Τους Κ.Α 20.6012 (5.000€), Κ.Α 20.6022 (28.000€), 
Κ.Α.20.6051 (183.000€), Κ.Α. 20.6052 (53.000€) και Κ.Α. 
20.6054 (25.600€) του προϋπολογισμού του Δήμου Σά¬ 
μου έτους 2018, αποφασίζει: 


Εγκρίνει κατ' ανώτατο όριο, την πραγματοποίηση 
υπερωριακής απογευματινής εργασίας μέχρι 22η ώρα, 
νυχτερινής εργασίας από 22η μέχρι 6η πρωινή ώρα, ερ¬ 
γασίας Κυριακών και εξαιρέσιμων ημερών πέραν της 
υποχρεωτικής, μέσα στα όρια που προβλέπουν οι δια¬ 
τάξεις της κείμενης νομοθεσίας για το έτος 2018 για το 
προσωπικό του Δήμου μας που εργάζεται: 

α) Στο Τμήμα Αποκομιδής Απορριμμάτων και Ανακυ¬ 
κλώσιμων υλικών της Δ/νσης Καθαριότητας, Ανακύκλω¬ 
σης και Περιβάλλοντος ως εξής: 

• δεκαεπτά (17) οδηγοί αυτοκινήτων - ΔΕ 29 

• δέκα (10) εργάτες καθαριότητας - ΥΕ 16 

• τριάντα πέντε (35) εργάτες καθαριότητας - ΥΕ 16 
(ΙΔΟΧ) 

• ένας (1) μηχανοτεχνίτης ΔΕ (ΙΔΟΧ) 

β) Στο Τμήμα Καθαρισμού Κοινοχρήστων Χώρων και 
Πρασίνου της Δ/νσης Καθαριότητας, Ανακύκλωσης και 
Περιβάλλοντος ως εξής: 

• ένας (1) χειριστής μηχανημάτων έργου -ΔΕ 28 

• δύο (2) οδοκαθαριστές -ΥΕ 16 

• τέσσερις (4) εργάτες νεκροταφείου - ΥΕ 

• εννέα (9) εργάτες καθαριότητας ΥΕ 

• τριάντα (30) εργάτες καθαριότητας ΥΕ (ΙΔΟΧ). 

Για το ανωτέρω προσωπικό ο αριθμός των ωρών 
υπερωριακής εργασίας, εργασία κατά τις Κυριακές και 
εξαιρέσιμες ημέρες καθώς και κατά τις νυχτερινές ώρες 
δεν μπορούν να υπερβούν κατά μήνα αυτές που ανα- 
φέρονται στην παρ. 2 του άρθρου 31 του ν.4258/2014. 

Τα όρια υπερωριακής απασχόλησης για νυχτερινή 
εργασία και εργασία κατά τις Κυριακές και εξαιρέσιμες 
ημέρες είναι έως 30 ώρες μηνιαίως. 

Η κατανομή των ωρών απασχόλησης του προσωπικού 
ανωτέρω γίνεται κάθε φορά ανάλογα με τις ανάγκες της 
υπηρεσίας. 

Η απόφαση αυτή να αναρτηθεί στον πίνακα ανακοι¬ 
νώσεων του δημοτικού καταστήματος με αποδεικτικό 
τοιχοκόλλησης, στον ιστότοπο «Διαύγεια» καθώς και 
στην ιστοσελίδα του Δήμου. Επίσης να δημοσιευθεί σε 
μια τοπική εφημερίδα. 

Για οποιαδήποτε μεταβολή θα ακολουθήσει εκ νέου 
απόφαση Δημάρχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Μαρτίου 2018 

Ο Δήμαρχος 

ΜΙΧΑΛΗΣ ΑΓΓΕΛΟΠΟΥΛΟΣ 


Αριθμ. απόφ. 44 (4) 

Τροποποίηση της υπ' αριθμ. 2/2018 απόφασης 
του Δημάρχου Χίου (Β' 506). 

Ο ΔΗΜΑΡΧΟΣ ΧΙΟΥ 

Έχοντας υπόψη: 

1. Τις διατάξεις του άρθρο 20 του ν.4354/2015. 

2. Τις διατάξεις του άρθρου 58 του ν. 3852/2010 (ΦΕΚ 

87/2010 τεύχος Α') «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 49 του ν. 3584/2007. 

4. Τιςδιατάξειςτωνάρθρων97 και 105του ν.3463/2006, 
τα οποία αναφέρονται στην τήρηση των πρακτικών του 
Δημοτικού Συμβουλίου. 

5. Τις διατάξεις του άρθρου 12 παρ.10 του ν.2503/1997. 

6. Την αριθμ. 2/19657/0022/28-05-2009 (ΦΕΚ 1085/Β7 
05-06-2009) κοινή υπουργική απόφαση των Υπουργών 
Εσωτερικών Δημόσιας Διοίκησης και Αποκέντρωσης και 
Οικονομίας και Οικονομικών όπως αυτή συμπληρώνεται 
και αναπροσαρμόζεται με την αριθ. 2/55702/0022/28- 
7-2011 και 2/62732/0022/02-09-2011 διευκρινιστική 
εγκύκλιο της Γενικής Γραμματείας Δημοσιονομικής Πο¬ 
λιτικής περί παροχής οδηγιών για τον περιορισμό της 
απογευματινής υπερωριακής εργασίας. 

7. Το γεγονός ότι υπάρχει ανάγκη για καθιέρωση υπε- 
ρωριακής απασχόλησης με ανώτατο όριο των -20- ωρών 
σε υπάλληλο του Δήμου Χίου για την τήρηση των πρα¬ 
κτικών του Δημοτικού Συμβουλίου πέραν του κανονικού 
ωραρίου λειτουργίας του Δήμου Χίου. 

8. Το γεγονός ότι από την απόφαση αυτή προκαλείται 
δαπάνη που θα βαρύνει τον ΚΑ 10-6012.001 του Προ¬ 
ϋπολογισμού του Δήμου Χίου οικονομικού έτους 2018, 
στον οποίο υπάρχει εγγεγραμμένη πίστωση 8.000,00 €. 

9. Το γεγονός ότι ο υπάλληλος Δημήτριος Σιταρένιος 
ασκεί καθήκοντα ληξιάρχου και επομένως δεν επιτρέπε¬ 
ται να του ανατεθούν και καθήκοντα πρακτικογράφου, 
αποφασίζουμε: 

Τροποποιούμε την με αριθμό 2/2018 απόφαση και 
αναθέτουμε από 16-03-2018 και έως 31-12-2018, στην 
υπάλληλο του Δήμου Χίου Μπελέγρη Αριάδνη του Δη- 
μητρίου, κατηγορίας ΔΕ, του κλάδου ΔΕΙ Διοικητικού την 
τήρηση των πρακτικών του Δημοτικού Συμβουλίου Δή¬ 
μου Χίου, πέραν του κανονικού ωραρίου, με αναπληρω¬ 
τή την Παραδείση Γεωργία του Ιωάννη, κατηγορίας ΔΕ, 
του κλάδου ΔΕΙ Διοικητικού και ορίζειτην υπερωριακή 
απασχόληση με ανώτατο όριο των -20- ωρών. 

Η παραπάνω υπερωριακή εργασία δεν θα υπερβαί¬ 
νει τα όρια που καθορίζονται κάθε χρόνο με την κοινή 
απόφαση των Υπουργών εσωτερικών, Δημόσιας διοί¬ 
κησης και Αποκέντρωσης και Οικονομικών, η οποία εκ- 
δίδεται κατ' εξουσιοδότηση του άρθρου 49 παρ. 4 του 
ν.3584/2007. 

Η ωριαία αμοιβή είναι ίση με εκείνη που καταβάλλεται 
κάθε φορά στους δημόσιους υπαλλήλους, όπως ορίζεται 
στο άρθρο 20 του ν.4354/2015. 

Από την απόφαση αυτή προκαλείται δαπάνη που θα 
βαρύνει τον ΚΑ 10-6012.001 του Προϋπολογισμού του 
Δήμου Χίου οικονομικού έτους 2018, στον οποίο υπάρχει 
εγγεγραμμένη πίστωση 8.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 13 Μαρτίου 2018 

Ο Δήμαρχος 

ΕΜΜΑΝΟΥΗΛ ΒΟΥΡΝΟΥΣ 


Αριθμ. 16226 _ (5) 

Καθορισμός γνωστικού αντικειμένου, υπηρετού- 
ντος μέλους ΕΔΙΠ του Τμήματος Πληροφορικής 
του Αριστοτελείου Πανεπιστημίου Θεσσαλονί¬ 
κης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις της παρ. 15 του άρθρου 15 του 
ν.4485/2017 (ΦΕΚ 114/4-8-2017 τ.Α') και του ν. 4009/2011 
(ΦΕΚ 195/6-9-2011 τ.Α'), όπως ισχύει. 

2. Τις διατάξειςτου άρθρου 27 παρ. 7 του Ν. 4386/2016 
(ΦΕΚ 83/11-5-2016 τ.Α'). 

3. Την εγκύκλιο του ΥΠ.Π.Ε.Θ. αριθμ. πρωτ. 126603/ 
Ζ2/29-7-2016 (ΑΔΑ:Ω73Λ4653ΠΣ-Ψ6Θ). 

4. Την απόφαση του Υπουργού Παιδείας, Έρευνας και 
Θρησκευμάτων αριθμ. 162818/29-9-2017 (ΦΕΚ 993 τ.Γ'), 

5. Τη διαπιστωτική πράξη του Πρύτανη του Α.Π.Θ. 
αριθμ. πρωτ. 4159/16-10-2017 (ΑΔΑ: Ψ41Τ46Ψ8ΧΒ-1Κ3), 

6. Την πρυτανική πράξη αριθμ. 10271/11-12-2017 
(ΦΕΚ 1350/27-12-2017 τ.Γ') βαθμολογικής κατάταξης 
υπηρετούντων μελών Ε.ΔΙ.Π., που μετατάχθηκαν στην 
κατηγορία αυτή από μόνιμοι εκπαιδευτικοί. 

7. Τ ην απόφαση της Συνέλευσης του Τμήματος Πληρο- 
φορικήςτης Σχολής Θετικών Επιστημών αριθμ. συνεδρ. 
300/21 -2-2018 για τον καθορισμό του γνωστικού αντι¬ 
κειμένου του Ελευθερίου Τιάκα του Νικολάου, υπηρε- 
τούντος μέλους Ε.ΔΙ.Π. του Τμήματος Πληροφορικής, 
λαμβάνοντας υπόψη το διδακτικό ή επιστημονικό-ερευ- 
νητικό έργο και τους μεταπτυχιακούς τίτλους σπουδών 
(έγγραφο του Τμήματος Πληροφορικής αριθμ. πρωτ. 
905/26-2-2018). 

8. Την αίτηση του ΕλευθερίουΤιάκα μέλους Ε.ΔΙ.Π.του 
Τμήματος Πληροφορικής της Σχολής Θετικών Επιστη¬ 
μών για τον καθορισμό του γνωστικού αντικειμένου του. 

9. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, δια¬ 
πιστώνουμε: 

Οτι το γνωστικό αντικείμενο του Ελευθερίου Τιάκα του 
Νικολάου, υπηρετούντος μέλους του Εργαστηριακού 
Διδακτικού Προσωπικού (Ε.ΔΙ.Π.) του Τμήματος Πληρο¬ 
φορικής της Σχολής Θετικών Επιστημών του Αριστο- 
τελείου Πανεπιστημίου Θεσσαλονίκης, καθορίζεται ως 
εξής: «Διαχείριση και ανάλυση μεγάλων δεδομένων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 





Τεύχος ΒΊ 041/22.03.2018 

Αριθμ. 17244 _ (6) 

Κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίας του Αριστοτελείου Πανεπιστημί¬ 
ου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2953/25-1-2018) 

Έχοντας υπόψη: 

α) Τα άρθρα 29 και 79 του ν. 4009/2011 όπως τροποποι¬ 
ήθηκαν μετιςδιατάξειςτου άρθρου 27 του ν.4386/2016, 

β) το έγγραφο με αριθμό 10454/18-1-2018 του Τμή¬ 
ματος Λοιπού Προσωπικού της Γενικής Διεύθυνσης Διοι¬ 
κητικών Υπηρεσιών στο οποίο περιλαμβάνεται σχετική 
εισήγηση του Πρύτανη του ΑΠΘ, με το συνημμένο έγ¬ 
γραφο με αριθμό 230/11-12-2017 της Κοσμητείας της 
Παιδαγωγικής Σχολής και 

γ) ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

Την κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίας, στο Τμήμα Επιστημών Προσχολικής 
Αγωγής και Εκπαίδευσης της Παιδαγωγικής Σχολής του 
Α.Π.Θ., από τις υφιστάμενες κενές οργανικές θέσεις του 
Ιδρύματος προκειμένου να πραγματοποιηθεί, η ένταξη, 
σύμφωνα με τις διατάξεις της παρ.3 εδ. δ του άρθρου 79 
του ν.4009/2011, όπως τροποποιήθηκαν και ισχύουν, 
της Μαρίας Παππά του Δημητρίου, υπηρετούσας στο 
Α.Π.Θ. υπαλλήλου με σύμβαση ιδιωτικού δικαίου αορί¬ 
στου χρόνου, στην κατηγορία Εργαστηριακού Διδακτι¬ 
κού Προσωπικού (Ε.ΔΙ.Π.) ΠΕ κατηγορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 17245 _ (7) 

Κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίαςτου Αριστοτελείου Πανεπιστημί¬ 
ου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2953/25-1-2018) 

Έχοντας υπόψη: 

α) Τα άρθρα 29 και 79 του ν. 4009/2011 όπως τροποποι¬ 
ήθηκαν με τις διατάξειςτου άρθρου 27 του ν.4386/2016, 
β) το έγγραφο με αριθμό 11839/18-1-2018 του Τμή¬ 
ματος Λοιπού Προσωπικού της Γενικής Διεύθυνσης Διοι¬ 
κητικών Υπηρεσιών στο οποίο περιλαμβάνεται σχετική 
εισήγηση του Πρύτανη του Α.Π.Θ., με το συνημμένο έγ¬ 
γραφο με αριθμό 495/21-12-2017 του Τμήματος Αγρο¬ 
νόμων και Τοπογράφων Μηχανικών και 


γ) ότι από την απόφαση αυτή δεν προκαλείται δαπάνη 
σε βάροςτου Κρατικού Προϋπολογισμού, αποφασίζου¬ 
με: 

Την κατανομή μίας (1) κενής οργανικής θέσης Ε.ΔΙ.Π., 
ΠΕ κατηγορίας, στοΤμήμα Αγρονόμων καιΤοπογράφων 
Μηχανικών της Πολυτεχνικής Σχολής του Α.Π.Θ., από τις 
υφιστάμενες κενές οργανικές θέσεις του Ιδρύματος προ¬ 
κειμένου να πραγματοποιηθεί η ένταξη, της Ευαγγελίας 
Τσεβά του Παναγιώτη, μέλους Ε.ΔΙ.Π. σε κενή οργανική 
θέση της κατηγορίας αυτής, λόγω απόκτησης συναφούς 
μεταπτυχιακού τίτλου σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 17243 _ (8) 

Κατανομή δύο (2) κενών οργανικών θέσεων 
Ε.Τ.Ε.Π., ΠΕ κατηγορίας του Αριστοτελείου Πα¬ 
νεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2953/25-1-2018) 

Έχοντας υπόψη: 

α)Ταάρθρα29 και 79 του ν.4009/2011 όπωςτροποποι- 
ήθηκαν μετιςδιατάξειςτου άρθρου 27 του ν.4386/2016, 

β) το έγγραφο με αριθμό 11117/19-12-2017 του Τμή¬ 
ματος Λοιπού Προσωπικού της Γενικής Διεύθυνσης Διοι¬ 
κητικών Υπηρεσιών στο οποίο περιλαμβάνεται σχετική 
εισήγηση του Πρύτανη του ΑΠΘ, με συνημμένα τα έγ¬ 
γραφα με αριθμό: 533/8-11-2017 και 534/8-11-201 7 του 
Τμήματος Γεωπονίας και 

γ) ότι από την απόφαση αυτή δεν προκαλείται δαπάνη 
σε βάροςτου Κρατικού Προϋπολογισμού, αποφασίζου¬ 
με: 

Την κατανομή δύο (2) κενών οργανικών θέσεων 
Ε.Τ.Ε.Π., ΠΕ κατηγορίας, από τις υφιστάμενες κενές 
οργανικές θέσεις του Ιδρύματος, στο Τμήμα Γεωπονί¬ 
ας του Α.Π.Θ., προκειμένου να πραγματοποιηθούν οι 
εντάξεις, σύμφωνα με τις διατάξεις του άρθρου 66 του 
ν.4415/2016, όπως ισχύουν μετά τη δημοσίευση του άρ¬ 
θρου 20 του ν.4452/2017, των υπηρετούντων στο Α.Π.Θ 
υπαλλήλων με σύμβαση ιδιωτικού δικαίου αορίστου 
χρόνου, Στέφανου Κώστα του Γεωργίου και Χαράλαμπου 
Ιορδανίδητου Θωμά, στην κατηγορία Ειδικού Τεχνικού 
Εργαστηριακού Προσωπικού (Ε.Τ.Ε.Π.), ΠΕ κατηγορίας, 
στο Τμήμα Γεωπονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 9 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

Αριθμ. 3772 _ (9) 

Μετονομασία του «Εργαστηρίου Ελέγχου Βιομη¬ 
χανικών Συστημάτων» της Σχολής Μηχανικών 
Παραγωγής και Διοίκησης του Πολυτεχνείου 
Κρήτης σε «Εργαστήριο Βιομηχανικών, Ενεργει¬ 
ακών και Περιβαλλοντικών Συστημάτων» και με 
αγγλικό τίτλο ως εξής: «ΙπάιιεΙπαΙ, Εποι^γ 3πά 
ΕπνΪΓοηιπθηΐ3ΐ δγεΐθίτιε ΐ3βοι·3ΐοι·γ, ΙΕΕ5Ε». 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1) Το νόμο 545/17.02.1977 «Περί ιδρύσεωςΤεχνολογι- 
κού Πανεπιστημίου υπάτην επωνυμία Πολυτεχνείο Κρή¬ 
της και άλλωντινών διατάξεων» (ΦΕΚ46/τ.Α'/17-02-1977). 

2) Τη θεσμοθέτηση του Εργαστηρίου Ελέγχου Ευφυών 
Τεχνολογικών Συστημάτων (ΦΕΚ 53/τ.Α'/22-03-1999) με 
αντικείμενο τη «θεωρία και πρακτική του ελέγχου ευφυ¬ 
ών τεχνολογικών συστημάτων». 

3) Την υπουργική απόφαση 118574/Β1 με τίτλο «Με¬ 
τονομασία Εργαστηρίων του Τμήματος Μηχανικών Πα¬ 
ραγωγής και Διοίκησης' σύμφωνα με την οποία το Ερ¬ 
γαστήριο Ελέγχου Ευφυών Τεχνολογικών Συστημάτων' 
μετονομάσθηκε σε Εργαστήριο Ελέγχου Βιομηχανικών 
Συστημάτων'χωρίς μεταβολή του γνωστικού αντικειμέ¬ 
νου (ΦΕΚ 1436/τ.Β'/14-11-2002). 

4) Το π.δ. 73 «Κατάργηση Τμημάτων και ίδρυση Σχολών 
στο Πολυτεχνείο Κρήτης» (ΦΕΚ 119/τ.Α'/28-05-2013). 

5) Τις διατάξεις των παρ. 2 και 3 του άρθρου 28 του 
ν.4485/2017. 

6) Το απόσπασμα Πρακτικών της 1 ης/31-01-2018 Συ¬ 
νεδρίασης της Κοσμητείας της Σχολής Μηχανικών Παρα¬ 


γωγής και Διοίκησης του Πολυτεχνείου Κρήτης, «Θέμα 
3ο: Μετονομασία Εργαστηρίου Ελέγχου Βιομηχανικών 
Συστημάτων». 

7) Την απόφαση της Συγκλήτου (Συνεδρίαση 468η/ 
27-02-2018) σύμφωνα με την οποία κατά πλειοψηφία 
εγκρίθηκε η μετονομασία του «Εργαστηρίου Ελέγχου Βι¬ 
ομηχανικών Συστημάτων» της Σχολής Μηχανικών Παρα¬ 
γωγής και Διοίκησης του Πολυτεχνείου Κρήτης σε «Εργα¬ 
στήριο Βιομηχανικών, Ενεργειακών και Περιβαλλοντικών 
Συστημάτων» και με αγγλικό τίτλο ως εξής: «Ιηάυ5ΐΠ3ΐ, 
Επθγ 9 Υ 3πά ΕηνίΓΟΠΓηθπΐθΙ 5γ5ΐθΐη5 Ι_3βοι·3ΐοι·γ, ΙΕΕ5Ε». 

8) Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του Προϋπολογισμού του Πολυτεχνείου Κρήτης, άρθρο 
29Α του ν.1558/1985 (Α' 137), όπως προσετέθη με το 
άρθρο 27 του ν.2081/1992 (Α' 154) και τροποποιήθηκε 
με το άρθρο 1 παρ.2α του ν.2469/1997, αποφασίζουμε: 

Την μετονομασία του «Εργαστηρίου Ελέγχου Βιομηχα¬ 
νικών Συστημάτων» της Σχολής Μηχανικών Παραγωγής 
και Διοίκησης του Πολυτεχνείου Κρήτης σε «Εργαστήριο 
Βιομηχανικών, Ενεργειακών και Περιβαλλοντικών Συστη¬ 
μάτων' και με αγγλικό τίτλο ως εξής: «Ιηάυ$ΐΠ3ΐ, Επθΐ-ςγ 
3Π0 ΕηνίΓΟΠΓΠθηΐΒΐ 5γ5ΪΘΓΠ5 ί300Γ3Ϊ0Γγ, ΙΕΕ5Ε». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Μαρτίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

